Nafarroako Parlamentuko Mahaiak, 2018ko otsailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, gure lan-merkatuan generoko desberdintasunei aurre egiteko eta haiei konponbidea emateko Nafarroako Gobernuak planteatuta dauzkan legegintzako neurri integralei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko otsailaren 12an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Legebiltzarraren 2018ko otsailaren 22ko Osoko Bilkuran ahoz erantzun dezan.

Ekonomian eta enpleguan hobekuntza erlatiboa egon bada ere, Nafarroan agerikoak dira oraindik genero-arrailak. Horixe da gure lan-merkatuaren ezaugarri negatiboenetako bat. Otsailaren 22an Soldata-berdintasunaren Eguna ospatuko baita,

Nafarroako Gobernuak zein legegintzako neurri integral dauzka planteatuta izugarrizko desberdintasun honi konponbidea emateko?

Iruñean, 2018ko otsailaren 8an

Foru parlamentaria: Teresa Sáez Barrao